Byggearbeidene på Nidarosdomen fra 1180-tallet viser at fullt utviklet gotikk etablerer seg i Norge. Utenom Nidarosdomen finnes det få eksempler på en utviklet gotisk byggestil. De andre er korene i Mariakirken i Bergen, i klosterkirken på Utstein kloster og i Stavanger domkirke. På Orknøyene ble den romanske St. Magnuskatedralen i Kirkwall utvidet og overhvelvet med ribbekrysshvelv i tiårene omkring 1300.